ธปท.ยืนยันอสังหาฯยังไม่มีฟองสบู่
ธปท.ยืนยันธุรกิจอสังหาริมทรัพย์ยังไม่มีฟองสบู่ สินเชื่อไม่สูงมากไม่จำเป็นต้องออกมาตรการพิเศษคุมสินเชื่อเพื่อซื้อที่อยู่อาศัยเพิ่มเติม
1 ก.ย. 2553

ธปท.ยืนยันธุรกิจอสังหาริมทรัพย์ยังไม่มีฟองสบู่ สินเชื่อไม่สูงมากไม่จำเป็นต้องออกมาตรการพิเศษคุมสินเชื่อเพื่อซื้อที่อยู่อาศัยเพิ่มเติม 
นางธาริษา วัฒนเกส ผู้ว่าการธนาคารแห่งประเทศไทย(ธปท.) เปิดเผยว่า ขณะนี้การเติบโตของภาคธุรกิจอสังหาริมทรัพย์ของไทยยังไม่มีภาวะฟองสบู่ เพราะถ้ามีฟองสบู่ราคาต้องขึ้นไปสูงกว่านี้แล้ว แต่ขณะนี้ราคาไม่ชี้ว่ามีการเก็งกำไร เข้าใจว่ามีบางตลาดย่อย เช่น คอนโดมิเนียมในเส้นทางรถไฟฟ้าที่กำลังจะเกิดขึ้นในอนาคตได้รับความนิยมมาก แต่ส่วนนี้ก็เป็นการซื้อเพื่ออยู่อาศัยจริง ไม่ใช่ซื้อที่ละ 10 ยูนิตไว้เก็งกำไรแต่อย่างใด
"เท่าที่ติดตามดูเศรษฐกิจไทยเราตอนนี้ไม่ได้มีปัญหาตรงไหนเป็นพิเศษ"นางธาริษากล่าว
ผู้ว่าการ ธปท. เปิดเผยต่อว่า ในส่วนของสินเชื่ออสังหาริมทรัพย์ เพื่อซื้อที่อยู่อาศัยในขณะนี้ก็ไม่ได้มีการเติบโตสูงเป็นพิเศษ ยังขยายตัวปกติ ดังนั้น ธปท.จึงไม่จำเป็นต้องออกมาตรการอะไรเป็นพิเศษ เพื่อมาคุมสินเชื่อสังหาริมทรัพย์อีกเชนกัน 
แต่อย่างไรก็ตาม ธปท.ยังต้องติดตามภาวะธุรกิจและสินชื่อภาคธุรกิจอสังหาริมทรัพย์ต่อไป เพราะหากมีสัญญาณผิดปกติจะได้ดำเนินนโยบายมาดูแลได้แต่เนินๆ ไม่กระทบเศรษฐกิจภาพรวม
ทั้งนี้ ข้อมูลล่าสุด ณ สิ้นไตรมาส 2 ปีนี้ ธนาคารทั้งระบบมียอดคงค้างการปล่อยสินเชื่อ เพื่อการจัดหาที่อยู่อาศัย 1.01 ล้านล้านบาท เพิ่มขึ้น 3.82 หมื่นล้านบาทหรือ 3.92% จากไตรมาสก่อนหน้า  มียอดสินเชื่อ เพื่อการซื้อที่ดิน 3.76 หมื่นล้านบาท ลดลงเล็กน้อยจากไตรมาสก่อนหน้า 3.78 หมื่นล้านบาท และมียอดคงค้างสินเชื่อเพื่อการซื้ออสังหาริมทรัพย์เพื่อการอื่น 3.66 แสนล้านบาท เพิ่มขึ้น 2 หมื่นล้านบาทจากไตรมาสก่อนหน้าที่ 3.46